**25.10.2021.**

**Тема:** Улуу инсан - И.Раззаков

**Тарбиячынын максаты:** а) Балдарга И.Раззаковдун өмүр жолу жана жасаган

 эмгектери тууралуу түшүнүк берүү.

 б) Ой жугуртуусун, таанып, айырмалап, салыштырып

 билүүсүн, кабыл алуусун, сүйлөө кебин, эске сактоосун,

 өнүктүрүү.

 в) Адептүү, эмгекчил, патриот, эли-жерин сүйгөн,

 ынтымактуу болууга тарбиялоо.

**Күтүлүүчү натыйжа:** а) Балдар И.Раззаковдун өмүр жолу жана жасаган

 эмгектери тууралуу түшүнүк алат.

 б) Ой жугуртуусу, таанып, айырмалап, салыштырып

 билүүсү, кабыл алуусу, сүйлөө кеби, эске сактоосу,

 өнүктүрүлөт.

 в) Адептүү, эмгекчил, патриот, эли-жерин сүйгөн,

 ынтымактуу болууга тарбияланат.

**Усулу**: Аңгемелшүү, суроо-жооп, үйрөтүү.

**Ресурстар**: сүрөттөр, плакаттар, ноудбук.

**Сөздүк иш:** Коросон, Хожент

 **1-сабактын журушу:1.Даярдоо бөлүгү**

 **а) Уюштуруу**

 **б) Балдардын көңүлүн сабакка бурдуруу**

 Келгиле балдар, биздин бүгункү сабагыбызды баштап алалы, адаттагыдай эле көңүлдүү ыр менен баштайбыз.

Колдорубуз таптаза,

Ачабыз да жумабыз.

Анда эмесе келгиле,

Сабактарды баштайбыз.

-Балдар азыр кайсы мезгил?

-Күз мезгили.

-Туура айтасыңар балдар.

- Күз мезгилинде аба-ырайы кандай болот?

-Кичине жылуураак ээ кыш мезгилине караганда.

-Ошондуктан биз кандай кийимдерди кийебиз?

-Жылуу кийимдерди.

-Азаматсыңар!

 **2. Негизги бөлүгү.**

**а) аңгемелешүү**

Балдар биз силер менен бүгүнкү сабакта улуу инсан – И.Раззаковдун өмүр жолу жасаган эмгектери менен таанышабыз.

 Алгач балдар мен силерге И. Раззаков тууралуу соонун ырды окуп, андан кийин сабакты улантабыз.

**Раззаков кылган кызматты,**

**Дайым дилде сактайбыз.**

**Сиздин кылган кызматты,**

**Кандайча кылып актайбыз.**

**Көп иштеп калып көңүлдө,**

**Кетти го иште арманың.**

**Эскертет сени түбөлүк,**

**Артыңда биздей балдарың.**

 Улуу инсан, Лейлектин кулуну Исхак Раззаков 1910 – жылы 25 – октябрда Лйлек районундагы Коросон айылында төрөлгөн. Үч жашында энесинен, сегиз жашында атасынан ажыраган. Хожент шаарындагы Ленинабад балдар үйүндө тарбияланган. Ташкенттеги мектеп – интернатта Билим алып, 1929-жылы Ташкенттеги педагогикалык техникумду, 1936-жылы Москвадагы пландоо институтун бүтүргөн. (сүрөт менен иштөө)

Үй-бүлөсү: Жубайы Рауза Ибрагимова менен Элмира, Эркин, Эмил аттуу уул-кыздарды тарбиялашкан.

 Исхак Раззаков 1979-жылы 18-мартта Москвада каза болгон. Кийинчерээк сөөгү Кыргызстанга көмүлгөн.

**Эс алуу мөөнөтү: Бактан үзүп алманы,**

 **Чакаларга салабыз.**

 **Баарын жыйнап болгон соң,**

 **Ордубузга турабыз.**

**Сабакты жыйынтыктоо:** Балдар силер менен бүгүнку сабагыбызда улуу инсан

 Исхак Раззаковдун өмүр жолу менен тааныштык.

 Сабак силерге жактыбы? Бүгүнкү сабакка баарын эң жакшы

 катыштыңар. Азаматсыңар!

 **27.01.2021.**

**Сабак: Сенсордук тарбия**

**Тема:** Чоң жана кичине оюнчуктар

**Тарбиячынын максаты:** а) Балдарга «Чоң жана кичине оюнчуктар» деген тема

 менен тааныштыруу, билимдерин бекемдөө.

 б) Ой жугуртуусун, таанып, айырмалап, салыштырып

 билүүсүн, кабыл алуусун, сүйлөө кебин, эске сактоосун,

 өнүктүрүү.

 в) Тазалыка, тыкандыка, бири-бирине жардам берүүгө,

 достука, ынтымака тарбиялоо.

**Күтүлүүчү натыйжа:** а) Балдар «Чоң жана кичине оюнчуктар» деген тема

 менен таанышып, билимдерин бекемдейт.

 б) Ой жугуртуусу, таанып, айырмалап, салыштырып

 билүүсү, кабыл алуусу, сүйлөө кеби, эске сактоосу,

 өнүктүрүлөт.

 в) Тазалыка, тыкандыка, бири-бирине жардам берүүгө,

 достука, ынтымака тарбияланат.

**Усулу**: Аңгемелшүү, суроо-жооп, үйрөтүү.

**Ресурстар**: сүрөттөр, жумшак оюнчуктар, плакаттар.

**Сөздүк иш:** жумшак, куурчак, машине.

 **1-сабактын журушу:1.Даярдоо бөлүгү**

 **а) Уюштуруу**

 **б) Балдардын көңүлүн сабакка бурдуруу**

 Келгиле балдар, биздин бүгункү сабагыбызды баштап алалы, адаттагыдай эле көңүлдүү ыр менен баштайбыз.

Колдорубуз таптаза,

Ачабыз да жумабыз.

Анда эмесе келгиле,

Сабактарды баштайбыз.

-Балдар азыр кайсы мезгил?

-Кыш мезгили.

-Туура айтасыңар балдар.

- Кышында аба-ырайы кандай болот?

-Аябай суук.

-Ошондуктан биз кандай кийимдерди кийебиз?

-Жылуу кийимдерди.

-Азаматсыңар!

 **2. Негизги бөлүгү.**

**а) аңгемелешүү**

Балдар биз силер менен бүгүн сенсордук тарбия сабагында “Чоң жана кичине оюнчуктар” деген тема менен таанышабыз.

-Балдар силерде оюнчугуңар барбы?

-Болсо аттарын айтып бергилечи?

-Аны силерге ким сатып берген?

-Азаматсыңар!

 Балдар силер ойногон оюнчуктар ар түрдүү чоң жана кичине болот экен.

Мисалы: бул мамалак чоң экен, бул мамалак болсо кичине экен, бул машине болсо чоң экен, ал эми бул машине кичине экен, бул куурчак кичине болсо, а бул куурчак болсо чоң экен.

 Эми бул сүрөттөр менен таанышабыз (чоң жана кичине экендигин аныктоо)

**Дидактикалык оюн: Туура тап**

**Оюндун максаты:** Балдар оюнчуктардын чоң жана кичине экендигин аныктап, айырмалаганга үйрөнүү менен бири-бирине жардам берүүгө тарбияланат.

**Оюндун жүрүшү:** Балдар тегерек тартып отурушат. Ортого болсо чоң, кичине оюнчуктар коюлат. Тарбиячы бир баланы чакырып колуна чоң оюнчукту карматып кандай экендиги тууралуу суроо менен кайрылат. Туура жооп берген бала жеңишке жетет. Ошентип балдардын баары айтууга аракеттенет, жооп бере албаган балдарга балдар жардам беришет.

**Эс алуу мөөнөтү: Ордубуздан турабыз,**

 **Колду алга сунабыз.**

 **Чарчады деп башыбыз,**

 **Онго, солго бурабыз.**

**Сабакты жыйынтыктоо:** Балдар силер менен бүгүн сенсордук тарбия сабагында

 “Чоң жана кичине оюнчуктар” деген тема менен тааныштык.

 Сабак силерге жактыбы? Бүгүнкү сабакка баарын эң жакшы

 катыштыңар. Азаматсыңар!

**03.03.2020.**

**1-сабак: Сөз өстүрүү**

**Тема:**

**Тарбиячынын максаты**: а)Балдардын жаз жөнүндөгү билимдерин кеңейтүү менен энелер,

 алардын майрамы тууралуу кеңери түшүнүк берүү.

 б)Логикалык ой жүгүртүүсүн, көрүп кабыл алуусун, көңүл коюсун,

 айырмалап, салыштырып билүүсун, сүйлөө кебин, эс тутумун өнүктүрүү.

 в)Баамчылдыка,эмгекчил болууга,бири-бирине жардам берүүгө,

 акылдуу, билимдүү, болууга тарбиялоо.

**Күтүлүүчү натыйжа**:а) Балдардын жаз жөнүндөгү билимин бекемделет, энелер, алардын

 майрамы тууралуу кеңири түшүнүк алат.

 б)Логикалык ой жүгүртүүсү, көрүп кабыл алуусу, көңүл коюсу, айырмалап,

 салыштырып билүүсү, сүйлөө кеби,эс тутуму өнүктүрүлөт.

 в) Баамчылдыка,эмгекчил болууга, бири-бирине жардам берүүгө, акылдуу,

 билимдүү болууга тарбияланат.

**Методдор:** Аңгемелешүү, суроо-жооп, саякаттоо менен эс алуу

**Ресурстар:** Түстүү сүрөттөр, плакаттар, диктафон, кагаздан даярдалган турдүү гүлдөр, чакан

 тасма,

**Сөздүк иш**:

**Сабак аралык байланыш**: Сөз өстүрүү, экология, музыка, көркөм адабият

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

 (Диктафондон айтылат) Илгери-илгери өткөн заманда Кыргызстан деген өлкөнү мекендеген Лейлек жергесинде жашаган Раззак деген чоң атанын Исхак деген акылдуу уулу болгон экен. Ал силердей кичинекей үч жаш кезинде эле анын зээндүүлүгу, акылдуулугу, зиректиги байкалып, айылдагы аксакалдар улуу инсан болорун алдын ала айтышкан.

Ошол жашында эле Исхак апасын абдан жакшы көрүп (Исхак апасы менен отурган көрүнүш)

Апа, мен сизди абдан жакшы көрөм. Сиз дүйнөдөгү эң сулуу апасыз. Мен чонойсом сизди уят кылбайм, сизге кооз көйнөк алып берем.Туура айтасын уулум, сен чоңойгондо сөзсүз элиңе ак кызмат кылган улуу инсан болосун. “Жаштын тилегин берет” деген элибизде. Тилегин орундалсын. (чекесинен өөп)

-Карагылачы балдар сыртта кандай өзгөрүүлөрдү байкадыңар?

-Туура айтасыңар, демек, жаз мезгили келди.

 Жаратылыш кубулуштары тууралуу аңгмелешүү.

**-Кыш мезгилинен айырмаланып жазында аба-ырайы кандай болот?(Кубулуштар тууралуу сүрөттөр менен иштөө)**

**-Жаз менен кошо кайсы майрам келет? (апалардын аткарган жумуштары тууралуу сүрөттор менен иштөө)**

**-Азаматсыңар балдар.**

**Эми балдар келгиле соонун кино көргөнү барып келели макулбу( кино көрсөтүлөт)**

**-Балдар силерге кино жактыбы? (кино тууралуу кичине суроо-жооп болот)**

**Дидактикалык оюн: Дүкөндө**

**Оюндун мазмуну:** Балдар , билгенин туура айтууга үйрөнүү менен сүйлөө кеби, эске сактоосу, таанып ажыратып, салыштырып билүүсү өнүктүрүлөт.

**Оюндун жүрүшү:**

**Жыйынтыктоо:** Балдар биз силер менен бугүн сөз өстүрүү сабагында энелер тууралуу тушүнүктөрүбүздү бекемдеп, жаз жөнүндө түшүнүктөрүбүздү бышыктадык. Оюн силерге жактыбы? Азаматсыңар!

 **25.04.2019.**

**Сабак: Экология**

**Тема: “Нөшөрдөн, сел агымынан жана жер көчкүдөн сактанабыз”.**

**Тарбиячынын максаты**: а)Балдарга табигый кырсыктар –нөшөр, сел агымы жана жер көчкү

 тууралуу түшүнүктөрдү берүү. Нөшөрдө, сел агымында жер көчкүдө

 балдардын жүрүм-турум эрежелерин аткаруу билгичтиктерин

 калыптандыруу.

 б)Логикалык ой жүгүртүүсүн, көрүп кабыл алуусун, көңүл коюсун,

 айырмалап, салыштырып билүүсун, сүйлөө кебин, эс тутумун өнүктүрүү.

 в)Баамчылдыка,бири-бирине жардам берүүгө, достукка

 ынтымака тарбиялоо.

**Күтүлүүчү натыйжа**:а) Балдар табигый кырсыктар –нөшөр, сел агымы жана жер көчкү

 тууралуу түшүнүк алып, нөшөрдө, сел агымында жер көчкүдө

 балдардын жүрүм-турум эрежелерин аткаруу билгичтиктери

 калыптанат.

 б)Логикалык ой жүгүртүүсү, көрүп кабыл алуусу, көңүл коюсу, айырмалап,

 салыштырып билүүсү, сүйлөө кеби,эс тутуму өнүктүрүлөт.

 в) Баамчылдыка,эмгекчил болууга, бири-бирине жардам берүүгө, достукка

 ынтымака тарбияланат.

**Методдор:** Аңгемелешүү, суроо-жооп.

**Ресурстар:** Түстүү сүрөттөр, плакаттар, дарактар,

**Сөздүк иш**: Нөшөр, сел, жер көчкү,

**Сабак аралык байланыш**: Сөз өстүрүү, экология,

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

-Балдар бир жылда канча жыл мезгили бар?

-Балдар азыр кайсы мезгил?

-Жаз мезгилинде канча ай бар?

-Атап көрөлү?

-Бүгүн аба-ырайы кандай?

-Силер кандай жаратылыш кубулуштарын билесиңер?

-Азаматсыңар!

-Биз силер менен өткөн сабакта экология сабагында кандай тема менен таанышканбыз,

эстеп көрөлү?

-Азаматсыңар!

 Бүгун биз силер менен экология сабагында “Нөшөрдөн, сел агымынан жана жер көчкүдөн сактанабыз” деген тема менен таанышабыз.

Балдар өзүңөр айткандай азыр жаз мезгили болгондуктан аябай эле жамгыр көп жаап, сел жүрүп, жер көчкүлөр болуп турат экен. Силер менен бүгүн ушундай табигий кырсыктардан кантип сактанабыз, кайда жашынарыбыз тууралуу сабактын жүрушүндо үйрөнөбүз.

-Нөшөр деген эмне?

-Сел деген эмне?

-Жер көчкү деген эмне билесиңерби?

-Эмесе угуп көрөлү?

 **Нөшөр-** абдан катуу жааган жаан.Айрыкча тоодо жааган нөшөрлөгөн жаандар сел агымдарын пайда кылып,көптөгөн кырсыктарды алып келет.Тоодон өрөөнгө келген селдин агымы бүтүндөй айыл кыштактарды,күрдүү жерлерди жууп,аларды таш же ылай менен көмүп кетет, андан сыркары унааларды, дарактарды тамыры менен жулуп, эгин жерлерди да жууп кетет экен.

 **Жер көчкү**-тоо-тектердин зор массаларынан боору же капталынан ылдый жылып,кыймылга келиши.Алар көбүнчө тоо дарыяларынын жээктеринде пайда болот.Жер көчкү калктуу конуштарды талкалап, автомобильжана темир жолдорду бузат.Эгер жер көчкүнүн массасы дарыяны бөгөп калса суу ташкыны пайда болушу мүмкүн.Имараттардын эшик терезелерин кыйшайтып, эшик, терезелердин жакшы ачылып жабылбай калышы жакындап келаткан жер көчкүнүн белгилери болуп саналат.

 **Физкултьминутка:**

 **Сел агымы жана жер көчү** тоо этегиндеги аймактарга адамдарга жана жаныбарларга зыян келтириши мүмкүн.Ошондуктан кандай эрежелерди сактоо маанилүү экендигин билүү.

-Дүрбөлөңгө түшпөө.

-Чоңдордун көрсөтмөлөрүн тез жана бат аткаруу.

-Чоңдор менен бирге электрди,газды,сууну өчүрүү.

-Баштыкты (рюкзакты)өзү менен кошо алып, имараттан ылдам чыгып кетүү.Сумкада аптечка, суу өткөрбөөчү кийим, жана бут кийим, суу жана тамак аш запасы.уюлдук телефон, радио, аты-жөнү, дареги жазылган кат салынган болууга тийиш, имараттан ылдам чыгып кетүү.

-Ата-энелер менен бирге коопсуз жайга жетүү.

**“Коопсуз болуп калат деп рюкзак даярдап коёбуз” дидактикалык оюну.**

**О. Жүрүшү:**тарбиячы балдарга нөшөр көпкө жаагандыгын, өзгөчө кырдаалдын- сел агымы жакындап келе жатканын билдиретТабийгый кырсык убагында сактанып калууга жардам берүүчү буюмдар салынган рюкзакты жыйноо зарыл. Тарбиячы балдарга рюкзакка биринчи кезекте керек болуучу предметтер: аптечка, суу өткөрбөөчү кийим, жана бут кийим, суу жана тамак аш запасы.уюлдук телефон, радио, аты-жөнү, дареги жазылган кат салууну сунуш кылат. Керек эмес нерселерди ( балмуздак, куурчак, велосипед, торт,ролик, дарбыз) сүрөттөрдү өзүнчө алып коюну өтүнөт.

**Жыйынтыктоо:**Бүгүнкү сабакта биз силер менен сел, жер көчкү, нөшөр эмне экенин тактап алдык. Алар учурундагы жүрүм-турум эрежелерин билип алдык. Балдар ушул эрежелерди эстеп калгыла, алар силердин өмүрүңордү сактап калуусу мүмкүн.Мындан сырткары оюндун жүрүшүндө куткаруу үчүн зарыл болгон предметтер салынган рюкзакты даярдоону үйрөндүк.

**23.03.2019.**

**1-сабак: Сөз өстүрүү**

**Тема: Жаз тууралуу сүрөттөрдү кароо**

**Тарбиячынын максаты**: а)Балдарга жаз жөнүндөгү билимин өркүндөтүү менен мүнөздүү

 белгилерин ачып берүү, жана аларды өз алдынча таба билүүгө

 чакыруу.

 б)Логикалык ой жүгүртүүсүн, көрүп кабыл алуусун, көңүл коюсун,

 айырмалап, салыштырып билүүсун, сүйлөө кебин, эс тутумун өнүктүрүү.

 в)Баамчылдыка,эмгекчил болууга,бири-бирине жардам берүүгө, достукка

 ынтымака тарбиялоо.

**Күтүлүүчү натыйжа**:а) Балдар жаз жөнүндөгү билимин бекемдөө менен мүнөздүү

 белгилерин ачып берип, жана аларды өз алдынча таба билүүгө

 үйрөнөт.

 б)Логикалык ой жүгүртүүсү, көрүп кабыл алуусу, көңүл коюсу, айырмалап,

 салыштырып билүүсү, сүйлөө кеби,эс тутуму өнүктүрүлөт.

 в) Баамчылдыка,эмгекчил болууга, бири-бирине жардам берүүгө, достукка т

 ынтымака тарбияланат.

**Методдор:** Аңгемелешүү, суроо-жооп.

**Ресурстар:** Түстүү сүрөттөр, плакаттар, дарактар,

**Сөздүк иш**: Келгин,

**Сабак аралык байланыш**: Сөз өстүрүү, экология, конструкторлоо

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

**-** Балдар биз силер менен бүгүн сөз өстүрүү сабагын өтөбүз.

-Терезеден айланага көз чаптырабыз айлана кандай, аба-ырайы кандай?

-Өткөн сабакта биз силер менен жаз жана жаз айлары тууралуу аңгемелешкенбиз.

-Бир жылда канча мезгил бар?

-Азыр кайсы мезгил?

-Жаз мезгилинде канча ай бар?

-Биз силер менен бүгүн “Жаз жөнүндөгү сүрөттөрдү кароо” деген темада аңгемелешебиз.

 Сүрөт менен иштөө.

 Баарыбыз бул сүрөттөрдү карайбыз?

Сүрөт

-Жазында жаратылыш кандай болот?

-Жазында канаттуулар эмне кылышат?

-Жазында аба-ырайы кандай болот?

-Жазында айлана-чөйрөнү эмне кылабыз?

-Жазында адамдар кандай жумуштарды аткарат?

-Азаматсыңар!

Эми баарыбыз бакчабыздын багына саякаттап келели

-Булар эмнелер балдар?

-Бул дарактардын түбүн жумшартабыз,

-Бак-дарактарга кантип кам көрөбүз?

-Биз кандай жумуштарды аткарабыз?

-Азаматсыңар!

-Биз бакчабызга дагы гүлдөрдү отургузуп көрөлу.

-(балдар менен гул уруктар себилет)

Эми баарыбыз жаз айлары тууралуу сонун ырды жаттап алсак.

Март, апрель, май айы, мына балдар жаз айы.

Жаз айларын билгиле жеңилденип кийгиле.

Гүлдөргө сууну куялы, аларды карап өстүрөлү макулбу.

Физкултьминутка: Жаз келгенде чыгабыз, көпөлөктөй учабыз.

 Жай келгенде балыктай сууга барып сүзөбүз.

 Күз келгенде шамалга жалбырактай учабыз.

 Тез арада күз келип биз ойнойбуз муз тебип

 Балдар биз жаздын келгенин кантип билсек болот? Музыка менен үндөр угулат: канаттуулардын сайраганы, жамгырдын жааганы, күн гүлдүрөп чагылган түшкөнү, кечтин киргени, аарынын ызылдаганы.

 Жаратылыш кубулуштары тууралуу аңгмелешүү.

Эми ушул аарыны, канаттууну, рамашка гүлүн 3 топко бөлүнөбүз да кураштырабыз.

**Дидактикалык оюн: Сыйкырдуу куржун**

**Оюндун мазмуну:** Балдар берилген сурөттөрдөн көргөн, билгенин туура айтууга үйрөнүү менен сүйлөө кеби, эске сактоосу, таанып ажыратып, салыштырып билүүсү өнүктүрүлөт.

**Оюндун жүрүшү:** Коён ойлуу басып жүргөн болот.....

 -Балдар сизге эмне болду деп сурашат?

 -коён мен бул сыйкырдуу куржунду таап алып анын суроосуна жооп таба албай жатам дейт, балдар биз сизге жардам берели дейт. – жаз мезгилиндеги айлардын аталыштарын туура атай албай жатам дейт.- Балдар жооп беришет.

-Азаматсыңар

Эми балдар бул жерде силер үчүн аябай кызыктуу сүроттөр бар экен. Азыр мага топторго бөлүнүп жооп бергилечи? –Сүрөттөрүн берет.

**Жыйынтыктоо:** Балдар биз силер менен бугүн сөз өстүрүү сабагында сүрөттөрдү кароо менен жаз жөнүндө түшүнүктөрүбүздү бышыктадык. Оюн силерге жактыбы? Азаматсыңар!

 **15.03.2019.**

**1-сабак: Эсептөө**

**Тема: Арифметикалык амалдар менен математикалык оюн**

**Тарбиячынын максаты**: а)Балдарга математикалык оюндарга болгон кызыгуусун арттыруу,

 арифметикалык маселелерди түзгөнгө кызыктыруу.

 б)Логикалык ой жүгүртүүсүн, көрүп кабыл алуусун, көңүл коюсун,

 айырмалап, салыштырып билүүсун, сүйлөө кебин, эс тутумун өнүктүрүү.

 в)Баамчылдыка,бири-бирине жардам берүүгө, достукка тарбиялоо.

**Күтүлүүчү натыйжа**:а) Балдар математикалык оюндарга болгон кызыгуусу артып,

 арифметикалык маселелерди түзгөнгө үйрөнөт.

 б)Логикалык ой жүгүртүүсү, көрүп кабыл алуусу, көңүл коюсу, айырмалап,

 салыштырып билүүсү, сүйлөө кеби,эс тутуму өнүктүрүлөт.

 в) Баамчылдыка,бири-бирине жардам берүүгө, достукка тарбияланат.

**Методдор:** Аңгемелешүү, суроо-жооп.

**Ресурстар:** Түстүү сүрөттөр, плакаттар, дарак, кеме

**Сөздүк иш**: Келгин,

**Сабак аралык байланыш**: Эсептөө, сөз өстүрүү, экология, кесип чаптоо

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

**-** Балдар биз силер менен бүгүн эсептөө сабагын өтөбүз.

-Эсептөө сабагында биз эмнелерди үйрөнөбүз?( балдардын жооптору)

 Биз силер менен өткөн сабакта математикалык белгилер менен маселерди чыгарып, маселе чыгарууну кичине болсо да үйрөнүп калганбыз ээ. Биздин түзгөн маселелерибиз эсиңердеби?

-Азаматсыңар эмесе баарыбыз маниторду карайбыз?

-Мен силерге маселелерди айтамын силер туура жообун көрсөтөсүңөр?

-Балдар Билалдын колунда үч алмасы болгон апасы кайра ага эки алма берди баары канча болду? (манжалары менен чыгаруу)

-Барсбек жети калем менен сүрөт тартып отурган анын экөөсүн эжеси алып кетти. Канча калеми калган.

-Фарида дүкөндөн сегиз шар сатып алган болчу үйгө келгенде экөөсүнүн жарылып калганын көрүп аябай капаланды, ошондо Фаридада канча шары калды?

-Бектур үйдөн чыкканда колунда төрт чүкөсү болгон ал балдар менен ойноп эки чүкө утуп келди, ошондо Бектурда баары канча чүкөсү болду?

-Арууке бөжөктөрүнө төрт сабиз алып келип берди, бирок бөжөктөру алып келген сабиздерине тойбой калганына кайра төрт сабиз берди ошондо баары канча сабиз алып келди.

-Азыр кайсы мезгил балдар?

-Жаз мезгили.

-Силерге бул мезгил жагабы балдар?

-Азаматсыңар мага да бул мезгил аябай жагат.

-Бүгүн биз силер менен жаратылышка саякаттап келели макулбу.

-Силер саякаттаганды жакшы көрөсүңөрбү?

-Азаматсыңар! –мен дагы саякаттаганды аябай жакшы көрөм

-Эми биз саякатыбызды баштайлы.

-Азыр балдар жаз мезгили деп айттыңар силер кандай өзгөрүүлөрдү байкадыңар?

 Аиии бул жердеги көптөгөн байчечекейлер өскөн турбайбы биз бул гүлдөрдү билебизби жаз алды менен эң алгач чыгуучу гүл бул байчечекей гүлү эмеспи.

-Бул жерде кандай түстөгү байчекейлерди көрүп турабыз?

-Эми ушул байчекейлерди терип келеличи?

-Сен кандай түстөгү байчечекейди алып келдиң, санап көрөлүчү?

-Эми баары канча болду кошуп көрөлү?(манжалары менен маселелер чыгарылат)

-Азаматсыңар!

-Жаз мезгили келип биздин келгин канаттууларыбыз учуп келе баштады ээ балдар.

-Силер кандай келгин канаттууларды билесиңер?( балдардын жооптору)

-Эмесе бул даракты карайлычы канча канаттуу конуп турат?(балдар санашат)

-Иии бул жактан дагы бир канаттуу учуп келип конду, баары канча канаттуу болуп калды?(маселени манжалары менен чыгаруу)

-Азаматсыңар!

 Кара чыйырчык көрсөңөр урбагыла таш менен.

 Жыгачтан уя салгыла ала шалбырт жаз менен.

-Эми ушул ырды баарыбыз чогуу жаттап көрөлү макулсуңарбы

-Биз бул канаттууларга кантип кам көрөбүз?(балдардын жооптору)

-Келгиле баарыбыз бул канаттууларга үй куралы.

-Үй кандай фигуралардан курулат ?

-Фигураларды атайбыз?( балдардын жооптору)

-Эми ушул фигуралардан үйдү кураштырабыз.

-Үй төрт бурчтук, үч бүрчтук жана тегерек фигуралардан курулат(балдар жабыштырып жасашат)

-Балдар жазында аба ырайы кандай болот, кыш мезгилинен айырмаланып. Мисалы кышында кар жаап, катуу бороон болот, аябай эле суук болот, а жаз мезгилиндечи балдар?( балдардын жооптору)

-Үн угулат??? –эмне болуп кетти балдар ( балдар айтышат)

-Күн гүлдүрөп. Чагылган түшкөндө жерге эмнелер чыгат эле?- Туура козу карындар чыкчу эле го

-Козу карындарды деле тереличи?(маселе түзүшөт)

-Балдар бул жерде эмне бар экен көрөлүчү?

-Ойойооо бул аюу го балдар, жаз мезгили келип аюу уйкудан ойгонгонго.

- Иии карагылачы аябай капалуу көрүнөт курсагы ачканго, аюу эмне менен тамактанат эле балдар?( балдардын жооптору)

Физкултьминутка: Коён чыкты ийинден бөжөктөрү бир-бирден.

 Бирикетти онго, бири кетти солго.

 Бөжөктөрдү санайбыз.

 Бөжөктөрдү камайбыз.

 1,2,3 отурабыз тынч.

**Жыйынтыктоо:**Балдар биз силер менен бүгүн эсептөө сабагында жаратылышта сейилдөө менен

 байчечекейлер менен келгин канаттуулар менен козу карындар аюу менен

 маселелерди оюн аркылуу чыгарып үйрөндүк. Силерге сабак жактыбы?

 Бүгүн силер дагы сабака аябай жакшы катыштыңар! Азаматсыңар!

 **22.02.2019.**

**Тема:** Жоокер болуу менин милдетим

**Тарбиячынын максаты**: а)Балдар 23-февраль Ата-мекенди коргоо күнүнө арналган эстафеталык

 оюндар менен таанышып, эрежеси ойноого үйрөнөт.

 б)Ой жүгүртүүсү, көрүп кабыл алуусу, көңүл коюсу, таанып, айырмалап,

 салыштырып билүүсу, сүйлөө кеби, эс тутумун өнүктүрүлөт.

 в)Патриоттуулука, эли жерин коргоого, эр жүрөк тайманбас болууга

 тарбияланат.

**Жабдылышы**: Түстүү сүрөттөр, буклет, дубал газета, топ, аркан, таяк.

**Жүрүшү: 1.Даярдоо бөлүгү**

 **а)Уюштуруу**

 **б)Катарда тизүү.**

Урматтуу ата-энелер жана балдар Сиздерди 23-февраль Ата-Мекенди коргоо күнү менен куттуктайбыз.Ар дайым мекенибизде тынчтык, элибизге ынтымак, үй-бүлөңүздөргө тынчтык, келечекте ушул балдар Ата-Мекенин коргогон патриот балдардан болуп чоңоюшун тилеп кетебиз.

Эмесе биздин мелдешти ачып берүү үчүн бакча директору Файзуллаева Раат Шайдуллаевнага берсек.

Эмесе майрамдын урматына биздин балдар “ Жоокер ырын” хор ырдап бермекчи.

Оюндун шарттары менен тааныштырып өтсөм.

1.Арты менен жөрмөлөп барып келүү.

2.Топту буттун ортосунда коюп чуркап келүү.

3. Улуттук оюн кол күрөш.

4.Улуттук оюн таяк тартыш.

5.Улуттук оюн аркан тартуу.

Командалардын аттарын тааныштырып өтсөм

1-Самолёт

2-Верталёт

1. Сигнал берилгенде команданын башчылары белгиленген жерге чейин арты менен жөрмөлөп барып, кайтканда чуркап келет.Кайсы команда биринчи келсе ошол команда жеңишке жетет.
2. Сигнал берилгенде команданын башчылары топту буттун ортосунна коюп чуркап барып, кайтканда кайтканда чуркап келет.

3.Улуттук оюндардын бири бул кол күрөш. Кол крөштөбалдар ыкчамдуулугун, күчтүүлүгүн корсөтөт

4.Улуттук оюн таяк тартыш. Бул жерде деле балдар күчтүүлүгүн корсотот.

5 Улуттук оюн “Аркан тартыш”

**Жыйынтыктоо:** Эстафеталык оюндар силерге жактыбы кайсы тапшырмаларды аткаруу оңой болду кайсынысы силерге кыйынчылыктарды туудурду. Кийинки оюндарда жеңилген командалар жеңгенге аракеттенебиз.

**Тема: “Тарбия билим сандыгы,**

 **Тарбиячы анын ачкычы.”**

 “Миң күн баш көтөрбөй окугандан көрө, бир күн билги мугалимден сабак алганыңар артык”-дейт япондуктардын макалында. Тилеке каршы бардык эле мугалим билги боло бербейт. Ар бир адамдын көздөгөн максаты болот эмеспи, менин дагы алдыга койгон бирден-бир максатым мугалим болуу эле. Мектепте окуп жүргөн кезимде агай эженин арбир айткан сөзүн кунт коюп угуп мен дагы ушулардай мугалим болсом деп эңсечүмүн.Кудай буйруп мугалим болбой тарбиячы болуп иштей баштадым. Биринчи иштеген күндөн тартып тарбиячылык кесип оор ары түйшүктүү экенин байкадым. Эми менин айтайын деген оюм: педагогикалык кесибимди сүйүп жана аркалап келүү менен бирге балдардын алдында сүйүктүү тарбиячы болууга аркеттенем. Билим жана тарбия берүүдө негизгиси баланы сүйүү, тарбиячы менен баланын ортосунда бирин бири түшүнүү мамилеси болгондо гана ортодон жакшы натыйжа чыгат экен. Менин максатым ар бир баланын тилин таап, дилин туя билүү, алардын көздөрүнөн кубаныч, ишеним алуу жана келечекке болгон кызыгуусун арттыруу. Учурдун талабына ылайык жаңы ыкмаларды пайдаланып сабак өтүү менен балдардын өз алдынча иштеп ой жүгүртүүсүнө, өз ойлорун эркин айтуусуна, сөз байлыгын өстүрүүгө, өзүн өзү жана башкаларды баалай билүүсүнө тарбиялап келе жатам.

 Жаңы ыкмалардын ичинен интерактивдүү окутуунун негизинде биргелешкен окуу же өз ара иштиктүү окутуу. Анын негизинен кытай макалынан алсак болот.

 **“Айтсаң унутамын, көрсөм эстеп каламын.**

 **Эгерде жасоого уруксат берсең,түбөлүкө меники болот.”**

 Ошондуктан окутуунун ар кандай гана усулун колдонуу менен сабак балага сиңимдүү болуусу үчүн, аны жасатып да көрүү келечекте жакшы натыйжа берерин билдим. Улуу жазуучубуз Чыңгыз Айтматовдун “Адамга –эң кыйыны күн сайын адам болуу” деген накыл сөзү жүрөгүмдө жашап, балдар коомубуз күткөн адам болуусунан үмүт кылып билимимди, илимимди арнап келем**.** Балдарды тарбиялоо учурунда токтоо, сабырдуу, кечиримдүү жана балдардын ар биринин жан дүйнөсүнө жооп таба билүүгө ал эми сабак өтүүдө ар бир теманы сөзсүз күнүмдүк, балага тааныш турмуш менен байланыштырууга аркеттенишибиз керек деп ойлоймун. Кандай гана шарт болбосун биз тарбиячылар арбир үй-бүлө менен тыгыз байланышта болушубуз керек экен. Ар бир баланын ата-энесин бакчага тартуубуз абзел экен. Ошондо гана жеткиликтүү билим, татыктуу тарбия бергенге мүмкүнчүлүк туулат деп ойлойм.

**31.01.2019.**

**Тема:** Бороон жана катуу шамал

**Тарбиячынын максаты**: а)Балдарга бороон, ураган,катуу шамал учурундагы коркунучтар жана

 ошол эле учурдагы жүрүм-турум эрежелери менен тааныштыруу.

 б)Логикалык ой жүгүртүүсүн, көрүп кабыл алуусун, көңүл коюсун,

 айырмалап, салыштырып билүүсун, сүйлөө кебин, эс тутумун өнүктүрүү.

 в)Баамчылдыка,бири-бирине жардам берүүгө, достукка тарбиялоо.

**Күтүлүүчү натыйжа**:а) Балдар бороон, ураган, катуу шамал учурундагы коркунучтар жана ошол

 эле учурдагы жүрум-турум эрежелери менен таанышат.

 б)Логикалык ой жүгүртүүсү, көрүп кабыл алуусу, көңүл коюсу, айырмалап,

 салыштырып билүүсү, сүйлөө кеби,эс тутуму өнүктүрүлөт.

 в) Баамчылдыка,бири-бирине жардам берүүгө, достукка тарбияланат.

**Методдор:** Аңгемелешүү, суроо-жооп.

**Ресурстар:** Түстүү сүрөттөр, плакаттар

**Сөздүк иш**: ураган, электр линиялары

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

 (Ролик көрсөтүү)

 Кармаласам колго келбейт, көрүнбөй келип көзүмду ирмейт.

 Доошу кулагыма чуулдап турат, дуйнөдө жансыз учкул зат. (шамал)

 Ураган(катуу шамал, бороон)-бул узакка созулган, жогорку ылдамдыктагы өтө катуу шамал. Ураган адамдарды жыгып, бак-дарактарды тамыры менен жулуп, автомобилдерди тамыры менен аңтарып, жеңил жана эски курулуштарды, үйлөрдүн чатырларын учуруп, көпүрөлөрдү бузуп, бак-дарактарды сындырып, электр берүү линияларын үзүп кеткендиги менен коркунучтуу, дарыялар менен көлдөрдүн суусунун жайылып кетишине алып келиши да ыктымал.

Урагандан, бороондон, катуу шамалдан кантип сактануубуз керек.

**1**.эгер ураган (бороон,катуу шамал) катуу шамал башталганда үйдө болсок, эшик терезени бекем жаап аны бекитүү керек.

**2.** электр энергиясын, газды, сунуу өчүрүү.

**3.** терезени жанына турбай, башка коопсуз жайга туруу: ураган басылганча,ички дубалдардын жанына коридордо,ванна бөлмөсүндө, туалетте туруп туруу,бекем шкафтарга,столдордун алдына кирип алуу. Ураган басылганча коопсуз жерде туруп туруу.

**4.** эгер ураган башталганда үйүнөн алыс,эшикте болсожеңил курулуштардан,сарайлардан,көпүрөлөрдөн,электр берүү линияларынан,бак-дарактардан,дарыялардан мүмкүн болушунча алыс туруу.

**5.** эгер ураган башталганда ачык,бийигирээ жеерде болсо, анын күчүн басаңдатуучу арыкка,чукурларга жашынган оң.

**6.** эгер ураган башталганда үйдүн жанында болсо-сактануу үчүнтоктоосуз үйгө жетүү, айнектин сыныктарынан сактануу үчүн жыгач же пластмасса жащиктерди ж.б. колдо бар буюмдарды пайдалануу

**7.** батыраак үйгө калктуу конуштардагы жертөлө,погребдерге жашынууга аракеттенүү.

**8.** бузулган имараттарга кирүүгө болбойт анткени ал шамалдын дагы бир эпкинине урап калышы мүмкүн.

**Эс алуу мөөнөтү:**

**“Үйгө жашын “ кыймылдуу оюну**

Оюндун жүрүшү: балдар экиден бөлүнүп, колдорун өөдө көтөрүп кармашып, “үйлөрдү” жасашат. Калган балдар чычкан болушуп, үйлөргө бирден жашынышат. 1 же 2 бала үйү жок чычкан болуп, сыртта калат. Балдарга оюндун эрежелерин түшүндүргөндөн кийин музыка коюлат, балдар музыканын коштоосунда көңүлдүү ойной башташат. Тарбиячынын: “Бороон!” деген командасы менен музыка токтолуп, балдар үйлөрдү тез-тез жасай коюшуп, чычкандар аларга жашынышат. Бир же эки бала үйү жок чычкан болуп сыртта калат, бирок алар дагы өзүлөрүн сактап калуучу аракеттерге тийиш. Аракет бир нече жолу кайталанат.

**Жыйынтыктоо**: Бүгүнбиз сабакта силер менен бороон, ураган, катуу шамал кандай коркунучтарды алып келери менен тааныштык. Бороон, ураган, катуу шамал учурундагы коопсуз жүрүм-турум эрежелерин билдик жана талкууладык. Оюндун жүрүшүндө биз бороон башталды деген сигнал боюнча багыт алып, батыраак үйго жашынууга машыктык.

**27.11.2018.**

**Тема:** Чана, лыжа.

**Тарбиячынын максаты**: а)Балдарга кыш мезгилинде ойнолуучу чана, лыжаны элестүү тартып

 үйрөтүү.

 б)Логикалык ой жүгүртүүсү, көрүп кабыл алуусу, көңүл коюсу,

 колдун майда моторикасын өнүктүрүү.

 в)Бири-бирине жардам берүүгө, достукка,адептүүлүкө тарбиялоо.

**Күтүлүүчү натыйжа**:а) Балдар кыш мезгилинде ойнолуучу чана, лыжаны тартып үйрөнөт.

 б)Логикалык ой жүгүртүүсү, көрүп кабыл алуусу, көңүл коюсу, колдун

 майда моторикасы өнүктүрүлөт.

 в) Бири-бирине жардам берүүгө, достукка, адептүүлүкө тарбияланат

**Методдор:** Аңгемелешүү, суроо-жооп.

**Ресурстар:** Чана, лыжанын сүрөттөрү, ак кагаз, түстүү карандаштар, өчүргүчтөр.

**Сөздүк иш:** желдирем , жорго

**Жүрүшү: 1.Даярдоо бөлүгү**

 **а)Уюштуруу**

 **б)Сабакка көңүлүн буруу**

 Балдар биз силер менен азыр сүрөт сабагын өтөбүз. Сүрөт сабагында биз чана менен лыжаны тартабыз.

**2.Негизги бөлүгү**

 **а)аңгемелешүү**

-Балдар азыр кайсы мезгил?

-Кыш.

-Жылдын канча мезгили бар?

-Төрт.

-Кыш мезгилине кирген айларды атап көрөлү?-декабрь,январь,февраль.

-Айланага көз чаптырып көрөлү.

-Айлана кандай?

-Аппак.

-Дарактарда,үйлөрдүн чатырында эмнелер бар?-Кар.

-Бүгүн күн кандай?-суук.

-Биз кышында кандай кийинебиз?-жылуу.

-Кышында кандай оюндар ойнолот билебизби?

-Азыр мен силерге табышмак жашырам силер ойлонуп туруп жооп бергиле.

Тору тайды жетелеп,тоого чыгам энтелеп.

Тоодон ылдый мен минем, тоодон ылдый желдирем. (лыжа)

Жылгаяк тээп жылып басат,кыш ичи иштеп жай ичи жатат.

Алар жансыз бирок төртөө,экөө бутта,экөө колдо.

Тогуз ай баспай, кыш түшкөндө болот жорго. (лыжа)

Демек бул табышмактардын жообу чана,лыжа экен. Биз бүгүн сүрөт сабагында чана,лыжаны тартып үйрөнөт экенбиз.

Эс алуу мөөнөтү:

-Чана эмнелерден жасалат?

-Жыгачтан,темирден.

-Лыжа эмнеден жасалат?

-Темир алюминийден жасалат экен.

Анда эмесе баарыбыз кооз сулуу кылып тарта баштайбыз.

**Жыйынтыктоо:** Биз силер менен бүгүн сүрөт сабагында чана менен лыжаны тартып үйрөндүк. Бүткөндөр доскага алып келип илебиз таркан сүрөтүбүздү баары көрсүн. Азаматсыңар!

**21.11.2018.**

**Тема:** Бүтүндү эки жана көп бөлүккө бөлүү.

**Тарбиячынын максаты**: а)Балдарга бүтүтүндү эки жана андан көп бөлүкө бүктөп бөлгөндү

 үйрөтүү.

 б)Логикалык ой жүгүртүүсү, көрүп кабыл алуусу, көңүл коюсу,

 колдун майда моторикасын өнүктүрүү.

 в)Бири-бирине жардам берүүгө, достукка тарбиялоо.

**Күтүлүүчү натыйжа**:а) Балдар бүтүндү эки жана андан көп бөлүккө бөлүүнү үйрөнөт.

 б)Логикалык ой жүгүртүүсү, көрүп кабыл алуусу, көңүл коюсу, колдун

 майда моторикасы өнүктүрүлөт.

 в) Бири-бирине жардам берүүгө, достукка тарбияланат

**Методдор:** Аңгемелешүү, суроо-жооп.

**Ресурстар:** Колдонмо китеп 34-бет, түстүү кагаз,кайчы, желим.

**Сөздүк иш:**

 **1.Даярдоо бөлүгү.**

**а) Уюштуруу.**

**б) Сабакка көңүлүн буруу.**

 Балдар биз силер менен бүгүн конструкторлоо сабагын өтөбүз. Өткөн сабакта кандай тема менен таанышканбыз эстеп көрөлүчү? –Эсептөө таякчаларынын жардамы менен конструкциялоону үйрөнгөнбүз. Кайсы фигураларды? –Төрт бурчтук, үч бурчтук фигураларды. –Азаматсыңар!

-Кандай фигураларды билебиз атап көрөлү? –Төрт бурчтук, тик бурчтук, айлана, үч бурчтук сүйрү, квадрат, ромбик ж.б. –Төрт бурчтук кандай фигуралардан түзүлгөн? -Эки үч бурчтуктан түзүлгөн. –Бул фигураларда канча үч бурчтук,канча төрт бурчтук бар экенин санайбыз? –Бир төрт бурчтук, беш үч бурчтук бар экен ээ. –Азаматсыңар!

 **2.Негизги бөлүгү**

 **а) Аңгемелешүү**

 Биз силер менен бүгункү сабакта өтүлө турган темабыз “Бүтүндү эки жана көп бөлүккө бөлүү” . Бул темада биз бутүндү эки жана көп бөлүккө бөлүүнү үйрөнүп, ал кесилген бөлүктөрдөн чынжырчаларды жасап да үйрөнөбүз.

 Эмесе баарыбыз колдонмо китебибизди карайбыз.

-Эмнелердин сүрөтүн көрүп турабыз?

-Тик бурчтук узун тилкелердин.

-Алар кандай түстө экен.

-Кызыл, сары, көк түстөрдө экен.

-Кайсы түстөгү тилкелер узун экен?

-Кызыл түстөгү тилкелер узун экен.

-Сары түстөгү тилке узунураак экен?

-Көк түстөгү тилке эң узун экен.

Бул тилкелердин баарын эки жана көп бөлүккө бөлүп чынжырча жасап үйрөнөбүз.

**Эс алуу мөөнөтү:**

 **Жыйынтыктоо:**

Биз силер менен бугүн конструкторлоо сабагынан бутүндү эки жана көп бөлүкө

бөлүү деген тема менен тааныштык. Чынжырча жасоону үйрөндүк. Сабак силерге жактыбы.

Азаматсыңар.

 **21.11.2018.**

**Тема:** Табышмактуу 7 саны

**Тарбиячынын максаты**: а)Балдар 7санынын өзгөчөлүгүн, 7саны тууралуу маалыматтарды билишет

 б)Логикалык ой жүгүртүүсү, көрүп кабыл алуусу, көңүл коюсу,

 колдун майда моторикасын өнүктүрүү.

 в)Бири-бирине жардам берүүгө, достукка тарбиялоо.

**Күтүлүүчү натыйжа**:а) Балдар бүтүндү эки жана андан көп бөлүккө бөлүүнү үйрөнөт.

 б)Логикалык ой жүгүртүүсү, көрүп кабыл алуусу, көңүл коюсу, колдун

 майда моторикасы өнүктүрүлөт.

 в) Бири-бирине жардам берүүгө, достукка тарбияланат

**Методдор:** Аңгемелешүү, суроо-жооп.

**Ресурстар:** Колдонмо китеп 34-бет, түстүү кагаз,кайчы, желим.

Жүрүшү: Саламатсыздарбы тарбиячылар жана “Табышмакктуу 7 саны” аттуу ачык сабактын катышуучулары.

Алгач сиздерге 7 саны тууралуу маалымат бере кетейин.

 Математикада негизги түшүнүктөрдүн бири сан түшүнүгү болуп эсептелет.Сандардын ичинен 7 саны өзгөчө мааниге ээ. Ушул сан бизге байыркы ата-бабаларыбыздын саноо, системасынан, жашоосунан,ишенимдеринен жана тилинен, дилинен кабар берип турат. Мисалы:

Кыргыздын улуттук жомокторунда жети ата, жети бир тууган, жети дос, жети каракчы, жети ууру, жети элчи сыяктуу шарттуу образдуу басымдуулук кылат.

“Жетинин бири кыдыр”, “ Жети өлчөп бир кес”, “Жети атаңды билип жүр” деген маклдарда жети санына өзгөчө мамиле кылгандыгы көрүнүп турат. Эң байыркы адамдардын асман жөнүндөгү көз караштарында “Жетиген” жылдызы “Асан-Үсөн”жети түстө болушуна, ай фазаларынын жети түстө, жети күндө орун алмашып туруусуна маани бергендиги талашсыз. Ал гана эмес дүйнөлүк руханий маданияттын өкүлдөрүнүн бири Жусуп Баласагын дагы “Кут даарытар илим” атту 13 миң саптан турган чыгармасында да ыйык сан тууралуу айтып кеткен.

-Балдар биз кайсы өлкөдө жашайбыз? –Кыргызстанда.

-Кайсы облусунда? –Баткен облусу.

-Кайсы райондо? –Лейлек районунда.

-Кайсы айылда? –Кара-Булак айылында

-Кайсы бакчада тарбияланып жатабыз? –“Акжолтой Кара-Булак балдар бакчасында.

-Кыргызстанда канча облус бар? -7 облус.

 Эмесе ушул облустун аталыштарын айтып көрөлү?

-Баткен, Ош, Жалал-Абад, Талас, Ыссык-Көл, Нарын, Чүй.

-Азаматсыңар!

Эми ушул облустар тууралуу, өзгөчөлөнгөн байлыктары, өзгөчө кооздуктары тууралуу айтып өтсөңөр.

**Баткен жергеси.**

**Рамазан:** Өрүгү шакта ийилет, Сымабы жерде төгүлөт.

 Меймандос сүйкүм элдери,Тааныштай сүйкүм көрүнөт.

 Кызыл-кыя, Сулукту, Кадамжай деген жери бар.

 Кыдырып көргүн ал жерди, Астында толгон кени бар.

 **Ош жергеси.**

**Бекзат:** Кыргыз жери соп-сонун,Кыйласынан ош сонун.

 Кымыз ичкин деп турат, Бээ саадырган досторуң.

 Алай менен Чоң-Алай, Арасы Ошко бир далай.

 Кара-Кулжа, өзгөндү барып көргүн балдар ай.

 **Жалал-Абад.**

**Адилет:** Жеринин баары апакай, Жалал- Абад жергеси.

 Жарыкты чачат кыргызга,Токтогул өскөн жер өзү.

 Кылыл-Үңкүр, Кара-Алма, Курорттон артык жер өзү.

 Арстан бап менен Ачыны, Бейишке теңейт эл өзү.

**Чүй жергеси.**

**Жусуп:** Баш аягын карасаң, Дүрбү жетпейт ченине.

 Катар-катар шаарлар, Өсүп жатат тигине.

 Талааларын карасаң, Түздөгөндөй тим эле.

 Бул Сары- Өзөн адамга, Бейиш эмей эмне.

**Талас жергеси.**

**Айдай:** Жер соорусу Таласта, Күмбөзү бар Манастын.

 Көп эл келип сыйынат, Арбагына Манастын.

 Кыргыз элин көчүрүп, Алтайдан кайра келгенде.

 Кыргыз жерин кыдырып, Токтогон Талас жерине.

 **Ысык-Көл жергеси.**

**Алина:** Ак тоолор чулгап бийиктен, Күн нурун көлгө себелейт.

Өрөөндү тартып сүрөткө, Ысык-Көл дайым мелмилдейт.

Ысык-Көл кыргыз бермети, Атагы кеткен алыска.

Дүйнөдө жалгыз бир өзү, Кызыгат элдер барышка.

 **Нарын жергеси.**

**Нурайым:** Аскалары абдан көп, Өзөндөрү мындан көп.

 Суулар агат куушуп,Түзөң жерге жетсем деп.

 Бугу теке эчкилер, жайылышат нечендеп.

 Карышкырлар түлкүлөр, жем издешет шимшилеп.

 Кыргызстандын сулуулугу, кен-байлыктары, чалкып жаткан Ысык-Көлү, деги эле айта берсе түгөнгүс экен. Биз ушул мекенде туулуп жашаганыбыз өзү сыймыктуу.

 Ушундай жыргал заманды алып келген Манас атабыздын дагы ролу өзгөчө экен. Себеби канчалаган душмандарды кырып жок кылып “Кыргыз” атын өчүрбөй тукум улап келетышына дагы Манас атабыздын тоо көтөргүс зор эмгеги бар экен

 **Эмесе Манас бабабыздын 7 осуятын айтып беришсе.**

**Алишер: 1.** Эли журттан ажырагыс бүтүндүгү жана бир жакадан баш чыгарган ички биримдиги.

**Арууке: 2.** Улуттар аралык ынтымак, достук, кызматташтык.

**Исхак: 3.** Улуттук ар намыс, атуулдук ариет.

**Жасмина: 4.** Арыбас мээнет, алдыңкы өнөр, билим аркылуу бакубат дөөлөкө умтулуу.

**Жоомарт: 5.** Гуманизм, айкөлдүк, кечиримдүүлук.

**Айданек: 6.** Табият менен татуу мамиледе болуу.

**Кутман: 7.** Кыргыз мамлекетин көздүн карегиндей сактоо.

-Балдар бир жумада канча күн бар?

-Биз бакчага канча күн келебиз?

-Канча күн эс алабыз?

-Эми ушул 7күндүн кыргызча аталыштарын айталычы?

-Дүйшөмбү.

-Шейшемби.

-Шаршемби.

-Бейшемби.

-Жума.

-Ишемби

-Жекшемби

Балдар биздин 7 атабыздын аталыштары дагы 7 санынан турат экен.

Жети атабыздын аталыштарын билебизби? Ким айтып бере алат?

**Билал: 1.Өз атам. 2. Чоң атам. 3.Бабам. 4. Бубам. 5.Кубам. 6.Жотом.7. Жетем.**

**Жусуп:**

**Жети түс тууралуу: Физкултьминутка**

 **Күн желе**

Күн желеде жети сызык, жети түстүү курбулар.

Кызыл сызык-кызгылт сарыга курбу.

Сары сызык –жашылга курбу.

Көгүш сызык, көккө курбу.

Сыя сызык –баарына курбу.

Кучакташып кетишет, жети түстүү курбулар.

Аралашып кетишет, баары эле ак түскө.

Жети түстүү бул эмне? –Бул күн желе.

 **Жети саны тууралуу макалдар**

**Татына:** Жети каракчыны тааныган,жети күндө адашпайт.

**Малика:** Жети күн жааган жамгырдан, желип өткөн суу жакшы.

**Саид:** Жети журттун динин бил, жети түрдүү илим бил.

**Бедел:** Жакшыны жети жыл жетелесң, адам болот.

 Жаманды жети жыл жетелесең, наадан болот.

**Сардар:** Жети өлчөп, бир кес.

**Улугай:** Жети атасын билбеген жетесиздик.

**Мирбек:** Жетинин бири кыдыр.

-Балдар биз кайсы райондо жашайбыз?

-Лейлек районунун түзүлгөнүнө быйыл канча жыл толду?

-Лейлек району эмненин атына коюлган?

 Лейлек районун алыска таанытып турган биздин, Лейлек эли сыймыктанган уул-кыздарын айтып кетпесек болбосбостур.

 Лейлектен улуу, чыгаан бир катар инсандар, баатырлар, акын-жазуучулар, ырчы, аткаруучу, композиторлор, элдик табып айта берсе аябай эле көп экен.

 Лейлектен чыккан 7 улуу инсандар тууралуу балдар сиздерге кичине маалымат бере кетишсе.

 **Исхак Раззаков**

**Мыктыбек**: Раззаков кылган кызматты, дайым дилде сактайбыз.

 Сиздин кылган кызматты, кандайча кылып актайбыз.

 Курбааналы Сабыров

**Малика:** Лейлегимди атак даңкка бөлөгөн, сиз болдуңуз элдин уулу чыныгы.

 Ырыңыздын көркү болуп өзүңүз, аталдыңыз жерибиздин булбулу.

 **Самат Садыков**

**Рамазан**: 1920-жылы Лейлек районунун Кара-сай айылында туулган. Атасы Мамасадык, энеси Бүбүзия. Советтик армияга 1940-жылы октябрда чакырылган. Жеңишке 8 күн калганда 1945-жылы 1-майда Фризал шаарында курман болгон.

 **Абдирайим Шама**

**Сабина**: “Лейлектин булбулу” деп улуу атка конгон. Абдирайим Шаматов 1892-жылы азыркы Кара-Дубанга жакын Шорек-Ата деген жерде туулган.

 **Хабибилла Азреткулов**

**Арууке**: Кыргыз элине белгилүү обончу жана композитор, чебер аткаруучу Х. Азреткулов 1959-жылы 4-июнда Лейлек районунун Көк-Таш айылында туулган.

 **Мажит Жороев**

**Бедел**: 1947-жылы Кара-Булак айылында туулган. Милициянын подколковниги, комузчу төкмө акын, элдик дарыгер, көзгө атар атактуу мергенчи болгон.

 **Гапыр Мадеминов**

**Айдай**: 1958-жылы Сүлүктү шаарында туулган. Кыргыз республикасынын эмгек сиңирген мугалими. Энелер мектебинин негиздөөчүсү. Азыркы кезде Арка айылында №3 гимназиянын директору**.**

-Ушул эле Лейлек району менен жашташ улуу жазуучубуз ким?

-Ал киши көзү тирүү болгондо канча жашка чыкмак?

 Улуу, чыгаан жазуучу Чыңгыз Айтматовдун чыгармалары кыргыз элин эмес дүйнө жүзүн дүңгүрөтүп 70тен ашуун тилге которулган экен.

Ушул чыгармаларынын 7сүн балдар сиздерге айтып берсе.

 **Жамила повести**

**Раяна**: Даңгыр жолдо араба айдап баратсам, далай жандар даай албай сүрүмө.

 Өз тахдырым өзүм гана чече алам, менин дагы акым барго сүйүүгө

 **Гүлсарат**

**Ж.Билал**: Өз үйүрүн сагынбаган ат болбос, үйүрү жок атка деле бак конбос.

 Адам сымал кун кечирдим башымдан, өткөн өмүр бөксөргөн соң ал толбос.

 **Ак кеме**

**А.Билал**: Портфелимди түк түшүрбөй колумдан, аккемеде атам кетпейт оюмдан.

 Дүрбү салып күтүүдөн мен тажадым, үмүт өлүп Бугу эненин соңунан.

 Аруу бойдон балык болуп кетмекмин, атакеме ак кемеден жолугам.

 **Биринчи мугалим**

**Сузана**: Мугалим Дүйшөн агай талыкпаган, балдарга билим берип тажабаган.

 Келечекти көрө билип максат коюп, Алтынайдан көптү күтүп үмүт кылган.

 **Жамила**

**Садиля**: Ырас бактым машинадан табылган, Илязмага артык эле жанымдан.

 Кийин деле Саматты алып кетмекмин,Байтемирдин мүнөзүнө багынган.

 **Кылым карытар бир күн**

**Сабина:** Кара нардын үстүндө кайкалаган, казангапты бейитине алып барган.

 Көр турмуштун кулу эмес ал адам, бир күндө эле бир кылымды карыткан.

 **Акбаранын көз жашы**

**Абдубакир**: Жашоо үчүн жай таба албай жай кышы, жанга батты адамдардын запкысы.

 Адамдардай тукум улап калууга, Акбаранын бар эле го акысы.

 Балдар дүйнө жүзүндө адам таң каларлык, суктанарлык, кереметтүү, табышмактуу жерлер аябай көп экен. Алардын жетөөсүн гана белгилеп айтып кетишкен.

Ушундай эле адам таң каларлык, суктанарлык, кереметтүү, табышмактуу жерлер кыргыз жергесинде да аябай көп экен. Алардын жетөөсүн азыр сиздерге Нурайым айтып берсе.

1. **Бурана**
2. **Сулайман тоо**
3. **Таш рабат**
4. **Шах фазел**
5. **Ак бешене байыркы шаарчасы**
6. **Өзгөн архитектуралык комплекси**
7. **Саймалуу таш**

Мен нан жебейм алдан тайып турганда, мен нан жебейм таңдай катып турганда.

Музыкадай мага таттуу суусун жок, берчи мага, берчи мага жарым кашык музыка демекчи музыка

дүйнөсүндө да 7 нота бар экен алар: **до-ре-ми-фа-соль-ля- си.**

**Жыйынтыктоо**: Демек биз силер менен бүгүн 7 саны тууралуу көптөгөн маалыматтарды, түшунуктөрдү алып ал сан тууралуу ырларды макалдарды да билип алдык. Бүгункү сабака баарың аябай жакшы катыштыңар! Азаматсыңар!